нарушения и разумен размер на ПОАР и печалба, Комисията използва финансовите данни за периода 1 април 2018 г.—31 март 2019 г. за Aarti, извлечени от одитираните отчети на Aarti, които са достъпни на уебсайта на дружеството.
 3.2.5. Изчисляване
 (129)
 Въз основа на горепосоченото Комисията формира нормалната стойност по вид на продукта на базата на цена франко завода в съответствие с член 2, параграф 6а, буква а) от основния регламент.
 (130)
 Първо, Комисията определи производствените разходи, при които няма нарушения. Поради липсата на съдействие от страна на производителите износители Комисията използва информацията, предоставена от заявителя в искането за преглед, по отношение на използването на всеки фактор (материали и труд) за производството на сулфанилова киселина. Тези проценти на използване, предоставени от заявителя, бяха проверени от Комисията по време на КПР. Комисията умножи коефициентите на използване по разходите, при които няма нарушения, за единица продукция в Индия.
 (131)
 Второ, бяха изчислени общопроизводствените разходи. Изчислението на тези общопроизводствени разходи е обяснено в съображение 127 по-горе. Полученият процент бе приложен към производствените разходи, при които няма нарушения.
 (132)
 Трето, Комисията приложи ПОАР и печалбата. Те бяха определени въз основа на финансовите отчети на Aarti (вж. раздел 3.2.3.3). Към производствените разходи, при които няма нарушения, Комисията добави следните елементи:
 —
 ПОАР, които представляват 23,6 % от общите производствени разходи на Aarti, както и
 —
 печалба в размер на 20,4 % от общите производствени разходи на Aarti.
 (133)
 Въз основа на това Комисията формира нормалната стойност по вид на продукта на базата на цена франко завода в съответствие с член 2, параграф 6а, буква а) от основния регламент.
 3.2.6. Експортна цена
 (134)
 Поради липсата на съдействие експортните цени бяха определени въз основа на наличните факти в съответствие с член 18 от основния регламент. За определяне на експортните цени Комисията използва данните за вноса от Китай, посочени в базата данни по член 14, параграф 6 и от Евростат.
 (135)
 Тъй като тези цени се отчитат на база CIF (стойност, застраховка и навло), те бяха коригирани към цени на равнище франко завода с подходящи приспадания за транспортни (53 EUR/тон) и застрахователни разходи (0,2 %) между КНР и границата на ЕС. Поради липсата на съдействие от страна на китайските производители износители Комисията използва данните, предоставени от заявителя (100).
 3.2.7. Сравнение и дъмпингов марж
 (136)
 Комисията сравни формираната нормална стойност, определена в съответствие с член 2, параграф 6а, буква а) от основния регламент, на база франко завода с експортната цена на равнище франко завода за Съюза. Комисията следваше консервативен подход и сравни формираната нормална стойност за сулфанилова киселина с експортните цени за сулфанилова киселина и нейните соли (внос по код по ТАРИК 2921420060 и по код по ТАРИК 2921420040). Комисията обаче не взе предвид вноса по код по ТАРИК 2921420090 (Производни на анилина и техните соли — Други), тъй като този код може да включва продукти, различни от продукта, предмет на прегледа.
 (137)
 Установеният дъмпингов марж, изразен като процент от цената CIF на границата на Съюза, без платено мито, бе 41,7 %.
 3.2.8. Заключение относно продължаването на дъмпинга
 (138)
 Поради това